**Bestyrelsens beretning for 2020**

**Peder Skrams gruppe, Grupperådsmøde 2021**

**Sted: Skramsbo, Storegade 43**

**8752 Østbirk**

**Søndag den 11. april kl 10.00**

Siden sidste grupperådsmøde har der været afholdt 7 bestyrelsesmøder.

Året har båret præg af covid-19, både med hensyn til spejderaktiviteter, men også i bestyrelsen. Der har ikke været de store emner at debattere, andet end håndsprit og afstand. Vi håber vi kommer godt ud på den anden side, til et år med færre restriktioner.

Vi har desværre mistet en del medlemmer under første nedlukning i foråret 2020

Men da vi påbegyndte årets anden, landsdækkende nedlukning, var lederne fra junior og trop, hurtige i vendingen, og fik stablet hjemmespejd på benene, og vi har haft minimalt frafald denne vinter

 Flot arbejde!

**Medlemssituationen**

Vi har i skrivende stund 79 medlemmer i Peder Skram

Trop har flest spejdere med 17 styk, ellers er der under 10 spejdere i hver gren.

Vi har plads til flere, men skal også holde på dem vi har.

**Salg af Ryvej 13**

Der arbejdes stadig. Vi venter på ejendomsdommen, der skulle komme i dette forår, men det kan være forsinket. I skrivende stund, er det stadig ikke afklaret.

**Grej**

Vores grej er ikke just blevet slidt i år, da arrangementerne har været forholdsvis få. Der er ønske om endnu et tunneltelt og Dutch ovens til brug på lejre, og det burde der være penge til, hvis teltet bliver indkøbt i år og Dutch ovens næste år

**Sponsorer**

I år måtte vi desværre undvære ØB-rally, da covid-19 også her, ændrede på vores traditioner. Men vi lod os ikke slå ud, men fandt i stedet på noget nyt. I samarbejde med Skovbakken ApS og SuperBrugsen Østbirk, fik vi stablet et juletræssalg på benene. Alle 4 adventssøndage stod vi klar på plænen ved brugsen. Det gav 4000kr i kassen, plus kontante sponsorater fra forbipasserende. Det er selvfølgelig ikke på højde med ØB, men en god start.

En tak skal lyde til alle der deltog de fire søndage – både spejdere, forældre, bestyrelsesmedlemmer og ledere.

**Ture og lejre**

Der har, siden sidste grupperåd været sommerlejr og divisionsturnering. Vi håber på mere normale tilstande fremover.

**Medlems- og regnskabssystemet**

De nye formænd forsøger fortsat at lære medlemsservice bedre at kende. Vi takker for Jeres tålmodighed, og håber det bliver bedre med tiden.

Nanna styrer vores økonomi til UG, og gør det fantastisk. Stor tak for indsatsen herfra